钦定古今图书集成/明伦汇编/官常典/第779卷 > 穆子琳〈弟良〉
## 钦定古今图书集成/明伦汇编/官常典/第779卷 > 穆子琳〈弟良〉

按《魏书穆崇传》：“显业子子琳，举秀才，为安戎令，颇有
吏干。随长孙稚征蜀有功，除尚书屯田郎中。出帝即
位，以摄仪曹事，封高唐县开国男，邑二百户。孝静初，
镇东将军、司州别驾，以占夺民田，免官爵。久之，何至
罗国主，副罗越居，为蠕蠕所破，其子去宾来奔。齐献
武王奏去宾为安北将军、肆州刺史，封高车王，招慰”
夷虏，表子琳为《去宾》长史，复其前封。寻迁仪同开府
长史、齐献武王丞相司马。卒，时年五十三。赠骠骑大
将军、都官尚书、瀛州刺史。弟良，字先德。司空行参军、
将作丞、司徒祭酒、安东将军、南钜鹿太守，颇有民誉。
入为司徒司马、大将军从事中郎、中书舍人。武定六
年卒。赠征东将军、徐州刺史。